
న్యూయార్క్ : భారతదేశంపై పాకిస్థాన్ నిరాధారమైన, దారుణమైన ఆరోపణలు చేసింది. కశ్మీరులో భారతదేశం నేరాలకు పాల్పడుతోందని ఐక్యరాజ్యసమితిలో పాకిస్థాన్ శాశ్వత ప్రతినిథి మలీహా లోఢీ ఆరోపించారు. దక్షిణాసియాలో ఉగ్రవాదానికి తల్లి భారతదేశమేనని ఆరోపించారు. భారతదేశ విదేశాంగ మంత్రి సుష్మా స్వరాజ్ ప్రసంగం పాకిస్థాన్ పట్ల భారతదేశ నాయకత్వానికిగల శత్రుత్వాన్ని స్పష్టంగా బయటపెడుతోందని పేర్కొన్నారు. ఐక్యరాజ్య సమితి సాధారణ సభ 72వ సమావేశాల్లో సుష్మా స్వరాజ్ ప్రసంగంపై స్పందిస్తూ మలీహా ఈ ఆరోపణలు చేశారు. జమ్మూ-కశ్మీరు ప్రధాన సమస్యను భారతదేశం పట్టించుకోవడం లేదన్నారు. క్రూరత్వాన్ని ఉద్యమంలా విస్తరిస్తోందన్నారు. అమాయక కశ్మీరు బాలలను పెల్లెట్ గన్లతో అంధులను చేస్తోందన్నారు.ఐక్యరాజ్యసమితి జనరల్ అసెంబ్లీలో విదేశాంగ మంత్రి సుష్మా స్వరాజ్ పాకిస్థాన్ను ఉతికి ఆరేసిన సంగతి తెలిసిందే. పాకిస్థాన్ ఉగ్రవాదానికి ఊతమిస్తూ, ఉగ్రవాదులను తయారు చేసే కేంద్రంగా తయారైందని ఆరోపించారు. పాక్ ఉగ్రవాదులను తయారు చేస్తూంటే, భారత్ డాక్టర్లు, సైంటిస్టులను తయారు చేస్తోందన్నారు. పాకిస్థాన్ ఉగ్రవాదులకు నిధులు సమకూరుస్తోందని చెప్పారు. భారత్ ఐఐటీలు, ఐఐఎంలు ఏర్పాటు చేస్తే, పాకిస్థాన్ లష్కర్ ఎ తొయిబా, జైష్ ఎ మహ్మద్లను ఏర్పాటు చేసిందని సుష్మ ఎద్దేవా చేశారు. ప్రపంచానికి సవాలుగా మారిన ఉగ్రవాదాన్ని ఉక్కుపాదంతో అణచివేసేందుకు ప్రపంచ దేశాలన్నీ కలిసిరావాలన్నారు. ఉగ్రవాదాన్ని సమాధి చేయాలని పిలుపునిచ్చారు.

neuark : bharatadesampai pakisthan niraadhaaramaina, daarunamaina aaropanalu chesindi. kashmeerulo bharatadesam neraalaku paalpadutondani aikyaraajyasamitilo pakisthan saashwata pratinithi maliha lodhee aaropinchaaru. dakshinaasiyaalo ugravaadaaniki talli bharatadesamenani aaropinchaaru. bharatadesa videsaanga mantri sushma swaraj prasangam pakisthan patla bharatadesa naayakatvaanikigala satrutvaanni spashtamgaa bayatapedutondani perkonnaru. aikyarajya samiti saadhaarana sabha 72va samavesallo sushma swaraj prasangampai spandistuu maliha ee aaropanalu chesaru. jammoo-kashmeeru pradhaana samasyanu bharatadesam pattinchukovadam ledannaru. kruuratvaanni udyamamlaa vistaristondannaru. amayaka kashmeeru baalalanu pellet ganlatho andhulanu chestondannaru.aikyaraajyasamiti janaral assembleelo videsaanga mantri sushma swaraj paakisthaannu utiki aaresina sangati telisinde. pakisthan ugravaadaaniki ootamistuu, ugravaadulanu tayaaru chese kendramgaa tayaaraindani aaropinchaaru. pak ugravaadulanu tayaaru chestunte, bharat daaktarlu, cientistulanu tayaaru chestondannaru. pakisthan ugravaadulaku nidhulu samakuurustoondani cheppaaru. bharat iiatlu, iimlu erpaatu cheste, pakisthan lashkar e toiba, jaish e mahmadlanu erpaatu chesindani sushma eddeva chesaru. prapanchaaniki savaluga maarina ugravaadaanni ukkupaadamto anachivesenduku prapancha deshaalannii kalisiraavaalannaaru. ugravaadaanni samadhi cheyalani pilupunicchaaru.